
NUTARIMAS
DĖL ELEKTROS ENERGIJĄ GAMINANČIŲ VARTOTOJŲ NAUDOJIMOSI ELEKTROS TINKLAIS PASLAUGŲ KAINOS IR NEATGAUTOS ELEKTROS ENERGIJOS KAINOS SKAIČIAVIMO METODIKOS PATVIRTINIMO

2015 m. liepos 17 d. Nr. O3-435
Vilnius


Vadovaudamasi Lietuvos Respublikos elektros energetikos įstatymo 9 straipsnio 3 dalies 18 punktu, 67 straipsnio 11 dalimi, Lietuvos Respublikos atsinaujinančių išteklių energetikos įstatymo 201 straipsniu, bei atsižvelgdama į Valstybinės kainų ir energetikos kontrolės komisijos Dujų ir elektros departamento Atsinaujinančių išteklių skyriaus 2015 m. liepos 10 d. pažymą Nr. O5-241 „Dėl Elektros energiją gaminančių vartotojų naudojimosi elektros tinklais paslaugų kainos skaičiavimo metodikos patvirtinimo“, Valstybinė energetikos reguliavimo taryba n u t a r i a :
Patvirtinti Elektros energiją gaminančių vartotojų naudojimosi elektros tinklais paslaugų kainos ir neatgautos elektros energijos kainos skaičiavimo metodiką (pridedama).



Komisijos pirmininkė	Inga Žilienė



PATVIRTINTA
Valstybinės kainų ir energetikos kontrolės
komisijos 2015 m. liepos 17 d. 
nutarimu Nr. O3-435
(Valstybinės energetikos reguliavimo
tarybos 2021 m. vasario 12 d. nutarimo 
Nr. O3E-212 redakcija)

ELEKTROS ENERGIJĄ GAMINANČIŲ VARTOTOJŲ NAUDOJIMOSI ELEKTROS TINKLAIS PASLAUGŲ KAINOS IR NEATGAUTOS ELEKTROS ENERGIJOS KAINOS SKAIČIAVIMO METODIKA

 SKYRIUS


. Elektros energiją gaminančių vartotojų (toliau – Gaminantys vartotojai) naudojimosi elektros tinklais paslaugų kainos ir neatgautos elektros energijos kainos skaičiavimo metodika (toliau – Metodika) reglamentuoja:
.	 Gaminančių vartotojų naudojimosi elektros tinklais paslaugų kainos (toliau – Paslaugų kaina) ir procento, nuo kaupimo laikotarpiu Gaminančio vartotojo į elektros tinklus patiektos elektros energijos kiekio, Gaminantis vartotojas atsiskaito už naudojimąsi elektros tinklais, nustatymo tvarką;
.	Elektros energijos kainos, kuria elektros energijos garantinio tiekimo atveju, kai Gaminančio vartotojo per kaupimo laikotarpį į elektros tinklus patiektos elektros energijos kiekis viršija suvartotos elektros energijos kiekį, skirstymo tinklų operatorius (toliau – STO) kompensuoja Gaminančiam vartotojui už faktinį, bet ne didesnį kaip 5 procentų, gaminančio vartotojo per kaupimo laikotarpį arba nuo garantinio tiekimo pradžios, jeigu garantinis tiekimas vykdomas trumpiau, negu nustatytas kaupimo laikotarpis, patiektą elektros energijos (toliau – neatgauta elektros energija) kiekį, (toliau – neatgautos elektros energijos kaina) apskaičiavimo tvarką.
. Metodikos tikslas – nustatyti skaidrius, objektyvius, nediskriminuojančius principus ir konkrečius skaičiavimo metodus Paslaugų kainai ir procentui, nuo kaupimo laikotarpiu Gaminančio vartotojo į elektros tinklus patiektos elektros energijos kiekio, kuriuo Gaminantis vartotojas atsiskaito už naudojimąsi elektros tinklais, nustatyti, taip pat neatgautos elektros energijos kainai apskaičiuoti.
. Metodika parengta vadovaujantis Lietuvos Respublikos elektros energetikos įstatymo 9 straipsnio 3 dalies 18 punktu, 67 straipsnio 13 dalimi, Lietuvos Respublikos atsinaujinančių išteklių energetikos įstatymo 201 straipsniu. 
. Metodikoje naudojamos sąvokos suprantamos taip, kaip jos apibrėžtos Elektros energetikos įstatyme, Atsinaujinančių išteklių energetikos įstatyme, Elektros energijos tiekimo ir naudojimo taisyklėse, patvirtintose Lietuvos Respublikos energetikos ministro 2010 m. vasario 11  d. įsakymu Nr. 1-38 „Dėl Elektros energijos tiekimo ir naudojimo taisyklių patvirtinimo“.

 SKYRIUS


. Valstybinė energetikos reguliavimo taryba (toliau – Taryba) nustato:
. vienanarę Paslaugų kainą, mokamą už 1 kWh atgauto iš skirstomųjų tinklų (toliau – ST) elektros energijos kiekio, kurį Gaminantis vartotojas prieš tai buvo pagaminęs ir patiekęs į ST; 
. vienanarę Paslaugų kainą, mokamą už 1 kW Gaminančio vartotojo elektrinės įrengtosios galios;
. dvinarę Paslaugų kainą, mokamą už 1 kWh atgauto iš ST elektros energijos kiekio, kurį Gaminantis vartotojas prieš tai buvo pagaminęs ir patiekęs į ST ir už 1 kW Gaminančio vartotojo elektrinės įrengtosios galios.
. Taryba, nustatydama Paslaugų kainą, vadovaujasi objektyvumo ir priežastingumo principais, atsižvelgdama į STO pateiktus duomenis pagal žemiau nurodytus kriterijus:
. ekonomiškai pagrįstus (būtinus) metinius kapitalo kaštus (toliau – Kapitalo kaštai), kurie nustatomi kiekvieniems kalendoriniams metams;
. ekonomiškai pagrįstus (būtinus) metinius operacinius kaštus (toliau – Operaciniai kaštai), kurie apskaičiuojami kiekvieniems kalendoriniams metams;
. kaštus elektros energijai, sunaudotai ją perduodant technologiniuose įrenginiuose ir savosioms reikmėms, įsigyti (toliau – Tinklų kaštai);
. kitus su paslaugų teikimu susijusius kaštus;
. Gaminančių vartotojų metinius į elektros tinklus patiektos elektros energijos kiekius;
. atgautus iš ST elektros energijos kiekius, kuriuos Gaminantys vartotojai prieš tai buvo pagaminę ir patiekę į ST;
. Gaminančių vartotojų elektrinių įrengtąją galią;
. STO gaunamą naudą. 
. Nustatydama dvinarę Paslaugų kainą Taryba STO patiriamus kaštus bei gaunamą naudą tarp Paslaugų kainos dedamųjų (dedamoji (1) už 1 kWh atgauto iš ST elektros energijos kiekio, kurį Gaminantis vartotojas prieš tai buvo pagaminęs ir patiekęs į ST ir (2) už 1 kW Gaminančio vartotojo elektrinės įrengtosios galios) paskirsto, taikydama 0,5 koeficientą.
. Taryba, atsižvelgdama į ST, prie kurių jungiami Gaminančių vartotojų elektros įrenginiai, įtampą, nustato:
. Paslaugų kainą Gaminantiems vartotojams, kurių elektros įrenginiai prijungti prie ST vidutinės įtampos;
. Paslaugų kainą Gaminantiems vartotojams, kurių elektros įrenginiai prijungti prie ST žemosios įtampos.
. Kapitalo kaštai suprantami kaip kaštai, kurių nepatyręs STO negalėtų saugiai ir efektyviai vykdyti reguliuojamos veiklos bei su ja susijusių teisės aktų įpareigojimų. Kapitalo kaštai apskaičiuojami kiekvieniems kalendoriniams metams. Kapitalo kaštai, kuriuos privalo padengti Gaminantys vartotojai, nurodyti Metodikos 8.1 ir 8.2 papunkčiuose, nustatomi proporcingai atsižvelgiant į Gaminančių vartotojų, nurodytų Metodikos 8.1 ir 8.2 papunkčiuose, per kalendorinius metus atgautą elektros energijos kiekį ir STO planuojamą paskirstyti elektros energijos kiekį ST vidutinės ir žemosios įtampos tinkluose bei atitinkamai jiems pagal Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodikos, patvirtintos Valstybinės kainų ir energetikos kontrolės komisijos 2015 m. sausio 15 d. nutarimu Nr. O3-3 „Dėl Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodikos nustatymo“ (toliau – Ribų metodika),  nuostatas STO priskirtus Kapitalo kaštus.
. Operaciniai kaštai suprantami kaip STO patiriami kaštai dėl ST remonto, priežiūros, eksploatavimo, taip pat administravimo, rinkodaros, pardavimo bei personalo kaštai ir kiti pripažįstami kaštai. Operaciniai kaštai apskaičiuojami kiekvieniems kalendoriniams metams. Operaciniai kaštai, kuriuos privalo padengti Gaminantys vartotojai, nurodyti Metodikos 8.1 ir 8.2 papunkčiuose, nustatomi proporcingai atsižvelgiant į Gaminančių vartotojų, nurodytų Metodikos 8.1 ir 8.2 papunkčiuose, per kalendorinius metus atgautą elektros energijos kiekį ir STO planuojamą paskirstyti elektros energijos kiekį ST vidutinės ir žemosios įtampos tinkluose bei atitinkamai jiems pagal Ribų metodikos nuostatas STO priskirtus Operacinius kaštus.
. Tinklų kaštai nustatomi kiekvieniems kalendoriams metams. Tinklų kaštai, kuriuos privalo padengti Gaminantys vartotojai, nurodyti Metodikos 8.1 ir 8.2 papunkčiuose, nustatomi proporcingai atsižvelgiant į Gaminančių vartotojų, nurodytų Metodikos 8.1 ir 8.2 papunkčiuose, per kalendorinius metus atgautą elektros energijos kiekį ir STO planuojamą paskirstyti elektros energijos kiekį ST vidutinės ir žemosios įtampos tinkluose bei atitinkamai dėl elektros energijos, sunaudojamos ją perduodant technologiniuose įrenginiuose ir dėl elektros energijos, sunaudojamos savoms reikmėms, įsigijimo pagal Ribų metodikos nuostatas STO priskirtus kaštus.
. Kiti su paslaugų teikimu susiję kaštai nustatomi atsižvelgiant į STO įsipareigojimus, atsirandančius dėl Gaminančių vartotojų elektros energijos transportavimo, sisteminių paslaugų suteikimo bei į kitus STO patiriamus pagrįstus kaštus, susijusius su Gaminančiais vartotojais. Kiti su paslaugų teikimu susiję kaštai nustatomi: 
. Gaminantiems vartotojams, nurodytiems Metodikos 8.1 papunktyje, pagal formulę:

, Eur				    (1)

čia:
PTvi – kiti kaštai, susiję su paslaugų teikimu Gaminantiems vartotojams, kurių elektros įrenginiai prijungti prie ST vidutinės įtampos, Eur;
pp – perdavimo paslaugos sąnaudos, kurias STO patiria transportuodamas elektros energiją, Eur/kWh;
sp – Tarybos nustatyta sisteminių paslaugų kaina, Eur/kWh;
kk – kitos STO pagrįstos sąnaudos, Eur/kWh;
AKvi – Gaminančių vartotojų, kurių elektros įrenginiai prijungti prie ST vidutinės įtampos, atgautas iš ST elektros energijos kiekis, kurį Gaminantys vartotojai prieš tai buvo pagaminę ir patiekę į ST, per kalendorinius metus, kWh.
. Gaminantiems vartotojams, nurodytiems Metodikos 8.2 papunktyje, pagal formulę:

, Eur				    (2)

čia:
PTži – kiti kaštai, susiję su paslaugų teikimu Gaminantiems vartotojams, kurių elektros įrenginiai prijungti prie ST žemosios įtampos, Eur;
AKži – Gaminančių vartotojų, kurių elektros įrenginiai prijungti prie ST žemosios įtampos, atgautas iš ST elektros energijos kiekis, kurį Gaminantys vartotojai prieš tai buvo pagaminę ir patiekę į ST, per kalendorinius metus, kWh.
. STO gaunama nauda dėl Gaminančių vartotojų, nurodytų Metodikos 8.1 ir 8.2  papunkčiuose, nustatoma įvertinant į elektros tinklus patiektus elektros energijos kiekius, kurie buvo patiekti į tinklą kaip garantiniam tiekėjui ir kurie Gaminančių vartotojų nebuvo atgauti iš elektros tinklų per kalendorinius metus, ir kurį STO paskirstė ST vidutinėje ir žemojoje įtampose savoms reikmėms ir ūkio poreikiams ar technologiniams nuostoliams padengti. STO nauda nustatoma:
. Gaminantiems vartotojams, nurodytiems Metodikos 8.1 papunktyje, pagal formulę:

, Eur 					    (3)

čia:
TNvi – STO patirta nauda ST vidutinėje įtampoje per praėjusius kalendorinius metus, Eur;
NKvi – per praėjusį kaupimo laikotarpį Gaminančių vartotojų, nurodytų Metodikos 8.1 papunktyje, pagamintas ir patiektas, tačiau neatgautas elektros energijos kiekis iš elektros tinklų, kurį STO panaudojo ST vidutinėje įtampoje savoms reikmėms ar technologiniams nuostoliams padengti, kWh;
kvi – per praėjusį kaupimo laikotarpį Gaminančių vartotojų, nurodytų Metodikos 8.1 papunktyje, pagamintos ir patiektos, tačiau neatgautos elektros energijos vertė, kuri apskaičiuojama kaip elektros energijos rinkos kainos, kuri nustatoma ateinantiems kalendoriniams metams, vadovaujantis Prognozuojamos elektros energijos rinkos kainos ir atskaitinės kainos nustatymo metodika, patvirtinta Valstybinės energetikos reguliavimo tarybos 2019 m. gegužės 24 d. nutarimu Nr. O3E-152 „Dėl Prognozuojamos elektros energijos rinkos kainos ir atskaitinės kainos nustatymo metodikos patvirtinimo“ (toliau – Rinkos kaina), ir STO mokamos perdavimo paslaugos energijos dedamosios suma, Eur/kWh.
. Gaminantiems vartotojams, nurodytiems Metodikos 8.2 papunktyje, pagal formulę:

, Eur					    (4)

čia:
TNži – STO patirta nauda ST žemojoje įtampoje per praėjusius kalendorinius metus, Eur.
NKži – per praėjusį kaupimo laikotarpį Gaminančių vartotojų, nurodytų Metodikos 8.2 papunktyje, pagamintas ir patiektas, tačiau neatgautas elektros energijos kiekis iš elektros tinklų, kurį STO panaudojo ST žemojoje įtampoje savoms reikmės ir ūkio poreikiams padengti ar technologiniams nuostoliams padengti, kWh;
kži – per praėjusį kaupimo laikotarpį Gaminančių vartotojų, nurodytų Metodikos 8.2 papunktyje, pagamintos ir patiektos, tačiau neatgautos elektros energijos vertė, kuri apskaičiuojama kaip elektros energijos Rinkos kainos, STO mokamos perdavimo paslaugos energijos kainos dedamosios ir STO skirstymo vidutinės įtampos tinklais kainos suma, Eur/kWh.

 SKYRIUS


. Taryba vienanarę Paslaugų kainą 1 kWh atgauto iš ST elektros energijos kiekio, kurį Gaminantis vartotojas prieš tai buvo pagaminęs ir patiekęs į ST, nustato:
. Gaminančių vartotojų grupei, nurodytai Metodikos 8.1 papunktyje, pagal formulę:

, Eur/kWh			    (5)

čia:
PKkWh vi – Gaminančių vartotojų, kurių elektros įrenginiai prijungti prie ST vidutinės įtampos, vienanarė Paslaugų kaina 1 kWh atgauto iš ST elektros energijos kiekio, kurį Gaminantis vartotojas prieš tai buvo pagaminęs ir patiekęs į ST, Eur/kWh;
Kvi – Gaminantiems vartotojams, kurių elektros įrenginiai prijungti prie ST vidutinės įtampos, priskirtini Kapitalo kaštai, Eur;
Ovi – Gaminantiems vartotojams, kurių elektros įrenginiai prijungti prie ST vidutinės įtampos, priskirtini Operaciniai kaštai Eur;
TKvi – Gaminantiems vartotojams, kurių elektros įrenginiai prijungti prie ST vidutinės įtampos, priskirtini Tinklų kaštai, Eur;

. Gaminančių vartotojų grupei, nurodytai Metodikos 8.2 papunktyje, pagal formulę:

; Eur/kWh 			    (6)
čia:
PKkWh ži – Gaminančių vartotojų, kurių elektros įrenginiai prijungti prie ST žemosios įtampos, vienanarė Paslaugų kaina 1 kWh atgauto iš ST elektros energijos kiekio, kurį Gaminantis vartotojas prieš tai buvo pagaminęs ir patiekęs į ST, Eur/kWh;
Kži – Gaminantiems vartotojams, kurių elektros įrenginiai prijungti prie ST žemosios įtampos, priskirtini Kapitalo kaštai, Eur;
Oži – Gaminantiems vartotojams, kurių elektros įrenginiai prijungti prie ST žemosios įtampos, priskirtini Operaciniai kaštai, Eur;
TKži – Gaminantiems vartotojams, kurių elektros įrenginiai prijungti prie ST žemosios įtampos, priskirtini Tinklų kaštai, Eur;

 SKYRIUS


. Taryba vienanarę Paslaugų kainą 1 kW Gaminančio vartotojo elektrinės įrengtosios galios nustato:
. Gaminančių vartotojų grupei, nurodytai Metodikos 8.1 papunktyje, pagal formulę:

; Eur/kW 				    (7)

čia:
PKkW vi – Gaminančių vartotojų, kurių elektros įrenginiai prijungti prie ST vidutinės įtampos, vienanarė Paslaugų kaina 1 kW Gaminančio vartotojo elektrinės įrengtosios galios, Eur/kW;
ĮGvi – Gaminančių vartotojų, kurių elektros įrenginiai prijungti prie ST vidutinės įtampos, elektrinių įrengtųjų galių suma, kW;
ĮGži – Gaminančių vartotojų, kurių elektros įrenginiai prijungti prie ST žemosios įtampos, elektrinių įrengtųjų galių suma, kW.

. Gaminančių vartotojų grupei, nurodytai Metodikos 8.2 papunktyje, pagal formulę:

; Eur/kW			    (8)

čia:
PKkW ži – Gaminančių vartotojų, kurių elektros įrenginiai prijungti prie ST žemosios įtampos, vienanarė Paslaugų kaina 1 kW Gaminančio vartotojo elektrinės įrengtosios galios, Eur/Kw.

 SKYRIUS


. Taryba dvinarę Paslaugų kainą nustato:
. Gaminančių vartotojų grupei, nurodytai Metodikos 8.1 papunktyje:
. dvinarės Paslaugų kainos dalį, mokamą už 1 kWh atgauto iš ST elektros energijos kiekio, kurį Gaminantis vartotojas prieš tai buvo pagaminęs ir patiekęs į ST, pagal formulę:

; Eur/kWh			    (9)

čia:
DPKkWh vi – Gaminančių vartotojų, kurių elektros įrenginiai prijungti prie ST vidutinės įtampos, dvinarės Paslaugų kainos dalis, mokama už 1 kWh atgauto iš ST elektros energijos kiekio, kurį Gaminantis vartotojas prieš tai buvo pagaminęs ir patiekęs į ST, Eur/kWh.
. dvinarės Paslaugų kainos dalį, mokamą už 1 kW Gaminančio vartotojo elektrinės įrengtosios galios, pagal formulę:

; Eur/kW			  (10)
čia:
DPKkW vi – Gaminančių vartotojų, kurių elektros įrenginiai prijungti prie ST vidutinės įtampos, dvinarės Paslaugų kainos dalis, mokama už 1 kW Gaminančio vartotojo elektrinės įrengtosios galios, Eur/kW.
. Gaminančių vartotojų grupei, nurodytai Metodikos 8.2 papunktyje:
. dvinarės Paslaugų kainos dalį, mokamą už 1 kWh atgauto iš ST elektros energijos kiekio, kurį Gaminantis vartotojas prieš tai buvo pagaminęs ir patiekęs į ST, nustato pagal formulę:

; Eur/kWh		  (11)

čia:
DPKkWh ži – Gaminančių vartotojų, kurių elektros įrenginiai prijungti prie ST žemosios įtampos, dvinarės Paslaugų kainos dalis, mokama už 1 kWh atgauto iš ST elektros energijos kiekio, kurį Gaminantis vartotojas prieš tai buvo pagaminęs ir patiekę į ST, Eur/kWh.

. dvinarės Paslaugų kainos dalį, mokamą už 1 kW Gaminančio vartotojo elektrinės įrengtosios galios, pagal formulę:

; Eur/kW		  (12)

čia:
DPKkW ži – Gaminančių vartotojų, kurių elektros įrenginiai prijungti prie ST žemosios įtampos, dvinarės Paslaugų kainos dalis, mokama už 1 kW Gaminančio vartotojo elektrinės įrengtosios galios, Eur/kW.

 SKYRIUS


. Nustatant vienanarę Paslaugų kainą, mokamą už 1 kWh atgauto iš ST elektros energijos kiekio, ateinantiems kalendoriniams metams STO, prie kurio valdomų ST nėra prijungta ir ateinančiais kalendoriniais metais neplanuojama prijungti Gaminančių vartotojų, Paslaugų kaina prilyginama Tarybos šiam STO nustatytai persiuntimo paslaugos kainai.
. Nustatant vienanarę Paslaugų kainą, mokamą už 1 kW Gaminančio vartotojo elektrinės įrengtosios galios, ateinantiems kalendoriniams metams STO, prie kurio valdomų ST nėra prijungta ir ateinančiais kalendoriniais metais neplanuojama prijungti Gaminančių vartotojų, Paslaugų kaina nustatoma pagal formulę:
. Gaminančių vartotojų grupei, nurodytai Metodikos 8.1 papunktyje:

, Eur/kW				(13)

čia:
PPKvi – persiuntimo paslaugos vidutinės įtampos tinklais kaina apskaičiuota STO, prie kurio valdomų ST nėra prijungta ir ateinančiais kalendoriniais metais neplanuojama prijungti Gaminančių vartotojų, Eur/kWh;
PKkWh vi – didžiausiam STO apskaičiuota vienanarė Gaminančių vartotojų, kurių elektros įrenginiai prijungti prie ST vidutinės įtampos, vienanarė Paslaugų kaina 1 kWh atgauto iš ST elektros energijos kiekio, kurį Gaminantis vartotojas prieš tai buvo pagaminęs ir patiekęs į ST, Eur/kWh;
PKkW vi – didžiausiam STO apskaičiuota vienanarė Gaminančių vartotojų, kurių elektros įrenginiai prijungti prie ST vidutinės įtampos, vienanarė Paslaugų kaina 1 kW Gaminančio vartotojo elektrinės įrengtosios galios, Eur/kW.
. Gaminančių vartotojų grupei, nurodytai Metodikos 8.2 papunktyje:

, Eur/kW				(14)

čia:
PPKži – persiuntimo paslaugos žemosios įtampos tinklais kaina, apskaičiuota STO, prie kurio valdomų ST nėra prijungta ir ateinančiais kalendoriniais metais neplanuojama prijungti Gaminančių vartotojų, Eur/kWh;
PKkWh ži – didžiausiam STO apskaičiuota vienanarė Gaminančių vartotojų, kurių elektros įrenginiai prijungti prie ST žemosios įtampos, Paslaugų kaina 1 kWh atgauto iš ST elektros energijos kiekio, kurį Gaminantis vartotojas prieš tai buvo pagaminęs ir patiekęs į ST, Eur/kWh;
PKkW ži – didžiausiam STO apskaičiuota Gaminančių vartotojų, kurių elektros įrenginiai prijungti prie ST žemosios įtampos, vienanarė Paslaugų kaina 1 kW Gaminančio vartotojo elektrinės įrengtosios galios, Eur/kW.
. Dvinarės Paslaugų kainos ateinantiems kalendoriniams metams STO, prie kurio valdomų ST nėra prijungta ir ateinančiais kalendoriniais metais neplanuojama prijungti Gaminančių vartotojų, prilyginamos nustatytoms vienanarėms Paslaugų kainoms, vadovaujantis Metodikos 17 ir 18 punktais (už 1 kWh atgauto iš ST elektros energijos kiekio, kurį Gaminantis vartotojas prieš tai buvo pagaminęs ir patiekęs į ST ir už 1 kW Gaminančio vartotojo elektrinės įrengtosios galios), padaugintoms iš 0,5.

 SKYRIUS


. Taryba nustato procentą elektros energijos kiekio, Gaminančio vartotojo patiekto kaupimo laikotarpiu į elektros tinklus, kuriuo Gaminantis vartotojas atsiskaito už naudojimąsi elektros tinklais:
. Gaminančių vartotojų grupei, nurodytai Metodikos 8.1 papunktyje;
. Gaminančių vartotojų grupei, nurodytai Metodikos 8.2 papunktyje.
. Gaminančių vartotojų grupei, nurodytai Metodikos 8.1 papunktyje, procentas elektros energijos kiekio, Gaminančio vartotojo patiekto kaupimo laikotarpiu į elektros tinklus, kuriuo Gaminantis vartotojas atsiskaito už naudojimąsi elektros tinklais, nustatomas pagal formulę:

;

; proc.				  (15)

čia:
NPvi – procentas elektros energijos kiekio, Gaminančio vartotojo, nurodyto Metodikos 8.1 papunktyje, patiekto kaupimo laikotarpiu į elektros tinklus, kuriuo Gaminantis vartotojas atsiskaito už naudojimąsi elektros tinklais vidutinėje įtampoje, proc.;
Q – Gaminančio vartotojo elektros energijos kiekis, kaupimo laikotarpiu patiektas į STO valdomus ST;
nkvi – kaštai, patiriami persiunčiant elektros energiją Gaminančiam vartotojui, kurie apskaičiuojami kaip STO mokamos perdavimo paslaugos kainos galios dedamosios, sisteminių paslaugų kainos ir STO skirstymo vidutinės įtampos tinklais kainos, įvertinus gautą naudą ir kitas pagrįstas sąnaudas, suma, Eur/kWh;
akvi – elektros energijos vertė gaunama STO, kuri apskaičiuojama kaip elektros energijos Rinkos kainos ir STO mokamos perdavimo paslaugos kainos energijos dedamosios suma, Eur/kWh.
. Gaminančių vartotojų grupei, nurodytai Metodikos 8.2 papunktyje, procentas elektros energijos kiekio, patiekto kaupimo laikotarpiu į elektros tinklus, kuriuo Gaminantis vartotojas atsiskaito už naudojimąsi elektros tinklais, nustatomas pagal formulę:

;

; proc. 				(16)

čia:
NPži – procentas elektros energijos kiekio, Gaminančio vartotojo, nurodyto Metodikos 8.2 papunktyje, patiekto kaupimo laikotarpiu į elektros tinklus, kuriuo Gaminantis vartotojas atsiskaito už naudojimąsi elektros tinklais žemojoje įtampoje;
nkži – kaštai, patiriami persiunčiant elektros energiją Gaminančiam vartotojui, kurie apskaičiuojami kaip STO skirstymo vidutinės įtampos ST kainos, STO skirstymo žemosios įtampos ST kainos, įvertinus gautą naudą ir kitas pagrįstas sąnaudas, ir STO mokamos perdavimo paslaugos kainos galios dedamosios ir sisteminių paslaugų kainos suma, Eur/kWh;
akži – elektros energijos vertė gaunama STO, kuri apskaičiuojama kaip elektros Rinkos kainos, STO mokamos perdavimo paslaugos kainos energijos dedamosios ir STO skirstymo vidutinės įtampos ST kainos suma, Eur/kWh.

 SKYRIUS


. STO kasmet ne vėliau kaip per 15 darbo dienų nuo kaupimo laikotarpio pabaigos pagal Metodikos 24 punktą apskaičiuoja ir savo interneto svetainėje paskelbia 1 kWh neatgautos elektros energijos kainą, kuri taikoma kompensuojant už per praėjusį kaupimo laikotarpį neatgautą elektros energiją. Tuo atveju, jeigu STO per praėjusį kaupimo laikotarpį neteikė Gaminantiems vartotojams elektros energijos garantinio tiekimo paslaugos, neatgautos elektros kaina neskaičiuojama.
. 1 kWh neatgautos elektros energijos kaina lygi visų Gaminančių vartotojų per praėjusį kaupimo laikotarpį į elektros tinklus patiektos elektros energijos kainos svertiniam vidurkiui, kuris apskaičiuojamas pagal formulę:

(17)
čia:
K – 1 kWh neatgautos elektros energijos kaina;
PEK svert. – visų Gaminančių vartotojų per praėjusį kaupimo laikotarpį į elektros tinklus patiektos elektros energijos kainos svertinis vidurkis;
QPE,t – visų Gaminančių vartotojų per praėjusį kaupimo laikotarpį į elektros tinklus patiektos elektros energijos kiekis, t valandą, kWh;
R – elektros energijos kaina elektros energijos biržoje Lietuvos zonoje, t valandą, Eur/kWh;
QPE,T – visų Gaminančių vartotojų per praėjusį kaupimo laikotarpį į elektros tinklus patiektos elektros energijos kiekis, kWh;
t – praėjusio kaupimo laikotarpio valanda;
y – praėjusio kaupimo laikotarpio valandų skaičius;
T – praėjęs kaupimo laikotarpis.

 SKYRIUS


. Paslaugų kainos ir procentas elektros energijos kiekio, Gaminančio vartotojo patiekto kaupimo laikotarpiu į elektros tinklus, kuriuo Gaminantis vartotojas atsiskaito už naudojimąsi elektros tinklais nustatomi 1 kalendorinių metų laikotarpiui ir jos galiojimo terminai sutampa su STO persiuntimo paslaugos kainų galiojimo terminais. 
. Taryba, nustatydama Paslaugų kainą Gaminantiems vartotojams, nurodytiems Metodikos 8.1 ir 8.2 papunkčiuose, naudojasi STO pateiktais duomenimis. 
. Pirmaisiais Paslaugų kainos nustatymo metais Taryba Paslaugų kainą nustato įsigaliojus Metodikai, vadovaudamasi STO pateiktais duomenimis apie prognozuojamas į elektros tinklus patiekti ir iš elektros tinklų atgauti elektros energijos kiekio apimtis ir kitus kriterijus, nurodytus Metodikos 6 punkte. 
. Nustatant Paslaugų kainą ateinantiems kalendoriniams metams, esant informacijos trūkumui, Paslaugų kaina nustatoma pagal STO pateiktus prognozinius duomenis apie į elektros tinklus patiektos ir iš elektros tinklų atgauto elektros energijos kiekio apimtis, Gaminančių vartotojų elektrinių įrengtąsias galias ir ekonomiškai pagrįstus (būtinus) metinius kaštus bei kitus duomenis. 
. STO ne vėliau kaip iki einamųjų kalendorinių metų lapkričio 10 d. privalo Tarybai pateikti duomenis, reikalingus Paslaugų kainai nustatyti, pagal Metodikos priedą arba informaciją, jog prie STO valdomų ST nėra prijungta ir ateinančiais kalendoriniais metais neplanuojama prijungti Gaminančių vartotojų. 
. Paslaugų kainą Taryba nustato ir viešai paskelbia ne vėliau kaip prieš mėnesį iki jų taikymo pradžios.
. Taryba turi teisę iš Gaminančių vartotojų, STO, visuomeninio elektros energijos tiekėjo, nepriklausomų elektros energijos tiekėjų per Tarybos nustatytą protingą terminą gauti visą reikiamą informaciją ir (ar) dokumentus, būtinus Tarybos funkcijoms, susijusioms su Paslaugos kainos nustatymu, atlikti.
. STO, pažeidęs Metodikoje nustatytus reikalavimus, atsako teisės aktų nustatyta tvarka ir sąlygomis.
. Tarybos veiksmai ir neveikimas, susiję su Metodikos laikymusi ir įgyvendinimu, gali būti skundžiami Lietuvos Respublikos įstatymų nustatyta tvarka ir sąlygomis.

_________________________



Elektros energiją gaminančių vartotojų naudojimosi
elektros tinklais paslaugų kainos ir neatgautos elektros
energijos kainos skaičiavimo metodika metodikos
priedas 

Duomenys apie STO		Duomenys apie kontaktinį asmenį 	
Pavadinimas 		V., pavardė	
Kodas 		Pareigos	
Buveinės adresas 		Telefonas	
Telefonas 		Faksas 	
Faksas 		el. Paštas	
Tinklalapis 			


STO TEIKIAMI DUOMENYS GAMINANČIŲ VARTOTOJŲ NAUDOJIMOSI ELEKTROS TINKLAIS PASLAUGŲ KAINAI APSKAIČIUOTI	
													
________________________________	
sudarymo data
													
Valstybinei energetikos reguliavimo tarybai									
Verkių g. 25C-1, Vilnius, LT-08223, info@vert.lt									



Eil. Nr. 	Rodiklis 	
1.	ST vidutinėje įtampoje:	
1.1.	Gaminančių vartotojų prognozuojamas atgauti elektros energijos kiekis per kalendorinius metus, kWh	
1.2.	Gaminančių vartotojų prognozuojamas į elektros tinklus patiekti elektros energijos kiekis per kalendorinius metus, kWh	
1.3.	Gaminančių vartotojų neatgautas elektros energijos kiekis per praėjusį kaupimo laikotarpį, kWh	
1.4.	Prognoziniai Kapitalo kaštai, Eur	
1.5.	Prognoziniai Operaciniai kaštai, Eur	
1.6.	Prognoziniai Tinklų kaštai, Eur 	
1.7.	Prognozuojama Gaminančių vartotojų elektrinių įrengtųjų galių suma, kW	
2.	ST žemojoje įtampoje:	
2.1.	Gaminančių vartotojų prognozuojamas atgauti elektros energijos kiekis per kalendorinius metus, kWh	
2.2.	Gaminančių vartotojų prognozuojamas į elektros tinklus patiekti elektros energijos kiekis per kalendorinius metus, kWh	
2.3.	Gaminančių vartotojų neatgautas elektros energijos kiekis per praėjusį kaupimo laikotarpį, kWh	
2.4.	Prognoziniai Kapitalo kaštai, Eur	
2.5.	Prognoziniai Operaciniai kaštai, Eur	
2.6.	Prognoziniai Tinklų kaštai, Eur 	
2.7.	Prognozuojama Gaminančių vartotojų elektrinių įrengtųjų galių suma, kW	
3. 	Perdavimo paslaugos kaštai, kuriuos STO patiria transportuodamas Gaminančių vartotojų  elektros energiją, Eur/kWh	
4. 	Kiti STO pagrįsti kaštai, Eur/kWh.	




Pakeitimai:

1.

                    Valstybinė kainų ir energetikos kontrolės komisija, Nutarimas
                
Nr. O3-191,
2016-06-21,
paskelbta TAR 2016-06-22, i. k. 2016-17398                
Dėl Valstybinės kainų ir energetikos kontrolės komisijos 2015 m. liepos 17 d. nutarimo Nr. O3-435 „Dėl Elektros energiją gaminančių vartotojų naudojimosi elektros tinklais paslaugų kainos skaičiavimo metodikos patvirtinimo“ pakeitimo

2.

                    Valstybinė kainų ir energetikos kontrolės komisija, Nutarimas
                
Nr. O3E-131,
2018-04-26,
paskelbta TAR 2018-04-26, i. k. 2018-06692                
Dėl Valstybinės kainų ir energetikos kontrolės komisijos 2015 m. liepos 17 d. nutarimo Nr. O3-435 „Dėl Elektros energiją gaminančių vartotojų naudojimosi elektros tinklais paslaugų kainos skaičiavimo metodikos patvirtinimo“ pakeitimo

3.

                    Valstybinė energetikos reguliavimo taryba, Nutarimas
                
Nr. O3E-212,
2021-02-12,
paskelbta TAR 2021-02-12, i. k. 2021-02728                
Dėl Valstybinės kainų ir energetikos kontrolės komisijos 2015 m. liepos 17 d. nutarimo Nr. O3-435 „Dėl Elektros energiją gaminančių vartotojų naudojimosi elektros tinklais paslaugų kainos skaičiavimo metodikos patvirtinimo“ pakeitimo

